Diari Oficial de la Generalitat Valenciana


Sumari del DOGV 4418, del 15-01-2003 (2003/265)

ORDE de 9 de gener de 2003, de la Conselleria d'Obres Públiques, Urbanisme i Transports, per la qual es modifiquen les tarifes dels servicis de transport públic de viatgers amb automòbils de turisme en l'àrea de prestació conjunta de Castelló.
---------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2003/01/09/(2)/dof/vci/html**

### Dades del document

Número de DOGV
:   4418

Data del DOGV
:   15-01-2003

Secció del DOGV
:   I. DISPOSICIONS GENERALS

Número del document
:   2003/265


Data del document
:   09-01-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

 Descriptors 

:   * Castelló de la Plana
    * transport públic
    * legislació
    * transport de viatgers
    * taxi
    * tarifa de viatgers

ORDE de 9 de gener de 2003, de la Conselleria d'Obres Públiques, Urbanisme i Transports, per la qual es modifiquen les tarifes dels servicis de transport públic de viatgers amb automòbils de turisme en l'àrea de prestació conjunta de Castelló. [2003/265]
  
L'Orde de 21 de novembre de 1991, de la Conselleria d'Obres Públiques, Urbanisme i Transports va establir el règim tarifari i les seues condicions d'aplicació per als servicis de transport públic de viatgers amb automòbils de turisme en l'Àrea de Prestació Conjunta de Castelló i també va establir unes tarifes per a eixe any que successivament s'han modificat i han actualitzat amb periodicitat anual, per mitjà de les oportunes ordes de la Conselleria.
  
Per mitjà de l'Orde de 26 de novembre de 2001, de la Conselleria d'Obres Públiques, Urbanisme i Transports, es van determinar les quanties tarifàries actualment vigents en l'Àrea de Prestació Conjunta de Castelló.
  
Actualment resulta oportú actualitzar les quanties tarifàries. Per a això s'ha considerat el manteniment, com a mínim, dels ingressos globals del sector segons l'estructura tarifària vigent i la dels costs, tenint en compte que la normal previsió en l'evolució dels factors econòmics per a la determinació dels dits costs és l'índex de preus al consum.
  
Per tot això, vists els informes del mateix sector i dels ajuntaments de l'Àrea, després de l'informe previ de la Comissió de Preus de la Generalitat Valenciana, vist l'article 13 de l'Orde de 15 de juliol de 1991, de la Conselleria d'Obres Públiques, Urbanisme i Transports, per la qual es crea l'Àrea de Prestació Conjunta de Castelló per als servicis de transport públic de viatgers amb automòbils de turisme, i el que preveu l'article 35 de la Llei 5/1983, de 30 de desembre, de Govern Valencià, i article 7 del Decret 210/2001, de 18 de desembre del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports,
  
ORDENE
  
Article 1
  
Els servicis de transport públic de viatgers amb automòbils de turisme de l'Àrea de Prestació Conjunta de Castelló estructurada, a efectes tarifaris, per dos tarifes i una única zona, i que es realitzen o transcórreguen en l'àmbit territorial del citat Àrea es regiran per les tarifes següents, Impost sobre el Valor Afegit inclòs:
  
Baixada de bandera 1,02 euros
  
Tarifa 1
  
Preu per km recorregut 0,69 euros
  
Preu per hora d'espera 13,56 euros
  
Mínim de percepció 2,75 euros
  
Tarifa 2
  
Preu per km recorregut 0,83 euros
  
Preu per hora d'espera 16,27 euros
  
Mínim de percepció 3,30 euros
  
Article 2
  
1. En els dies laborables, en horari diürn, entre les 6 hores i les 22 hores, s'aplicarà la tarifa 1 en tota l'Àrea.
  
2. En els dies laborables, en horari nocturn, entre les 22 hores i les 06 hores del dia següent, s'aplicarà la tarifa 2 en tota l'Àrea.
  
3. En els dissabtes i dies festius, durant tot el dia, entre les 6 hores i les 6 hores del dia següent, s'aplicarà la tarifa 2 en tota l'Àrea.
  
4. A l'efecte, tindran la consideració de festius en l'Àrea de Prestació Conjunta de Castelló, els dies que hagen sigut declarats com a tals per a la ciutat de Castelló durant l'any, així com també la setmana de les festes de la Magdalena i els dies 24 i 31 de desembre.
  
Article 3
  
Els conductors dels vehicles facilitaran als clients canvi fins a 20 euros.
  
Si el canvi que s'ha de tornar fóra superior a 20 euros, el conductor tindrà dret a continuar amb el taxímetre en marxa fins que se li proporcione l'import del servici o bitllet de 20 euros.
  
Article 4
  
En tots els vehicles de l'Àrea de Prestació Conjunta de Castelló s'haurà de portar, de forma visible per a l'usuari, un exemplar de les tarifes en vigor i les seues condicions d'aplicació.
  
Article 5
  
Les tarifes assenyalades en la present orde s'aplicaran segons les condicions establides en l'Orde de 21 de novembre de 1991, de la Conselleria d'Obres Públiques, Urbanisme i Transports, a excepció de les que han sigut modificades per la normativa posterior i del relatiu a l'estructura tarifària determinada per l'Orde de 23 d'octubre de 2000.
  
Article 6
  
Les presents tarifes únicament podran percebre's una vegada estiguen introduïdes en el taxímetre, i no es podrà cobrar en cap cas cap complement addicional a l'import que marque el taxímetre excepte, si és procedent, la quantia establida com a «mínim de percepció?.
  
Article 7
  
La quantitat establida com a mínim de percepció podrà cobrar-se sempre que, finalitzat el servici, siga superior a la quantia que marque el taxímetre i en substitució d'esta última, mai de forma addicional.
  
Article 8
  
El valor monetari de cada pas del taxímetre serà de tres cèntims d'euro (0,03 euros).
  
Article 9
  
En servicis concertats telefònicament, el taxista que preste el servicis haurà d'arribar al punt d'arreplegada de passatgers sense que el taxímetre excedisca de la quantitat del mínim de percepció vigent. Si marcara una quantitat superior al mínim de percepció, l'excés respecte a tal quantitat es restarà de la quantia final.
  
DISPOSICIONS FINALS
  
Primera
  
Es faculta la Direcció General de Transports per al desplegament, aplicació i interpretació de la present orde.
  
Segona
  
Queda derogada l'Orde de 26 de novembre de 2001, de la Conselleria d'Obres Públiques, Urbanisme i Transports, per la qual es modifiquen les tarifes dels servicis de transport públic de viatgers amb automòbils de turisme de l'Àrea de Prestació Conjunta de Castelló, en allò que contradiga al que disposa la present orde.
  
Tercera
  
La present orde entrarà en vigor el dia següent de la seua publicació en el Diari Oficial de la Generalitat Valenciana.
  
València, 9 de gener de 2003
  
El conseller d'Obres Públiques, Urbanisme i Transports,
  
JOSÉ RAMÓN GARCÍA ANTÓN


Còpia Permalink ELI